Kisbirtokos családba született. Jogi tanulmányait Kecskeméten végezte (egy időben Jókai Mórral). Rövid idejű joggyakornokoskodás után az ügyvédi vizsgát Pesten tette le, 1844-ben. Ügyvédként, majd vármegyei tisztviselőként dolgozott. Az 1848-as szabadságharc idején polgári tisztviselőként működött közre és szabadcsapatot szervezett. Világos után egy évig bujdosott, de 1852-ben elfogták és halálra ítélték, később ezt az ítéletet hatéves fogságra enyhítették. A várfogság idején megtanult több nyelvet, így 1858. évi szabadulása után nyelvtanárként dolgozhatott egy leánynevelő intézetben. Később egy biztosító társaságnál helyezkedett el. 1861-ben és 1865-ben országgyűlési képviselővé választották, majd visszavonult ráckevei birtokára. Vagyona egy részét Ráckevére hagyta azzal a céllal, hogy hozzanak létre egy gazdasági iskolát a községben, másik részét pedig – koronát – a Magyar Tudományos Akadémiára hagyta.